[pic] | COMISIA COMUNITĂŢILOR EUROPENE |

Bruxelles, 19.11.2008

COM(2008)707 final

2007/0163 (COD)

COMUNICAREA COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziția comună a Consiliului în legătură cu adoptarea propunerii de Regulament al Parlamentului European și al Consiliului privind înființarea Fundației Europene de Formare (reformare)

2007/0163 (COD)

COMUNICAREA COMISIEICĂTRE PARLAMENTUL EUROPEANîn conformitate cu articolul 251 alineatul (2) paragraful al doilea din Tratatul CEprivind

poziția comună a Consiliului în legătură cu adoptarea propunerii de Regulament al Parlamentului European și al Consiliului privind înființarea Fundației Europene de Formare (reformare)

1. CONTEXT

Data transmiterii propunerii către Parlamentul European și către Consiliu: COM/2007/443final – 2007/0163(COD): 25 iulie 2007 |

Data avizului Parlamentului European la prima lectură: 22 mai 2008 |

Data adoptării poziției comune: 17 noiembrie 2008 |

Fundația Europeană de Formare (ETF) a fost creată în 1990 pentru a sprijini punerea în aplicare a programului PHARE de asistență externă în domeniul formării profesionale. În prezent, aceasta vizează și țările cuprinse anterior în programele TACIS, CARDS și MEDA. Regulamentul ETF a fost modificat de trei ori (în 1994, 1998 și 2000) pentru extinderea domeniului geografic și pentru a patra oară în 2003 pentru a se conforma Regulamentului financiar. Din 2003, perspectivele politice ale UE, atât în materie de educație și de formare, cât și în materie de relații externe, au cunoscut o evoluție importantă și s-au adoptat noi instrumente pentru punerea în aplicare a acestor politici. În consecință, a devenit necesară o nouă modificare a regulamentului de instituire a fundației, care să ia în considerare evoluțiile recente, să actualizeze rolul și funcțiile fundației și să asigure o bază solidă pentru activitățile viitoare ale acesteia. |

2. OBIECTIVUL PROPUNERII COMISIEI

Propunerea Comisiei are următoarele obiective:

- Clarificarea funcțiunilor ETF

- Actualizarea mandatului ETF prin redefinirea domeniului geografic și tematic al acestuia

- Modernizarea structurilor de conducere în ideea promovării unui proces decizional eficace

- Asigurarea unei baze solide pentru activitatea viitoare a ETF.

3. OBSERVA ȚII PRIVIND POZIȚIA COMUNĂ

3.1 Comentariu general cu privire la pozi ția comună

Textul poziției comune este, într-o mare măsură, în conformitate cu propunerea Comisiei, în ceea ce privește fondul acesteia. În consecință, propunerea Comisiei poate fi susținută pe deplin. Aceasta a rezultat din negocieri intense interinstituționale, care au urmat propunerii Comisiei privind revizuirea Regulamentului 1360/90 din 7 mai 1990. Comisia a trimis propunerea către Consiliu și către Parlament la 25 iulie 2007.

3.2 Acordul la stadiul de poziție comună

Articolele au fost examinate în detaliu în cadrul Comitetului pentru educație al Consiliului și, în același timp, în cadrul Comisiei pentru ocuparea forței de muncă a Parlamentului European.

Dialogul cu Consiliul și Parlamentul a fost constructiv și a generat o serie de amendamente care îmbunătățesc claritatea versiunii originale.

În acest context, reuniunile neoficiale și tehnice au stabilit căi de compromis privind o serie de aspecte nesoluționate: competențele tematice, funcțiile, temeiul juridic, domeniul geografic de aplicare, implicațiile bugetare, componența consiliului de conducere și procedura de numire a directorului ETF.

La 30 aprilie 2008, COREPER a mandatat Președinția cu privire la un pachet de compromis care ar putea duce la un acord pentru o primă lectură. Acordul pentru prima lectură nu a fost, însă, acceptat de către Parlamentul European în sesiunea plenară din 22 mai 2008.

Principalele subiecte de negociere asupra cărora s-a ajuns la un acord au fost următoarele:

Competența tematică Reformarea ETF prevede o percepție mai deschisă a formării în contextul învățării de-a lungul vieții ca factor esențial pentru dezvoltarea economiilor și a societăților cunoașterii în acord cu obiectivele de la Lisabona: Mai mult, regulamentul reformat ar permite ETF să își asume un rol conducător în reforma educației și formării profesionale (VET) și în problemele pieței forței de muncă legate de aceasta în țările partenere, ca parte a unui program mai larg de dezvoltare a capitalului uman (HCD).

Funcțiile: Introducerea de noi instrumente politice pentru relații externe, concepute pentru a ajuta țările partenere să realizeze reforme în diferite sectoare, marchează un pas semnificativ către o abordare bazată tot mai mult pe strategii și nu pe programe ale asistenței externe. În acest context, ETF are nevoie de un mandat care să îi permită să își joace pe deplin rolul de centru de expertiză, oferind asistență atât țărilor partenere, cât și Comisiei Europene, în realizarea de politici și strategii corespunzătoare de reformă.

În ceea ce privește țările partenere, ETF le va asista în procesul de întărire a capacității și la definirea și punerea în aplicare a unor strategii de reformă adaptate contextului național.

Mai mult, ETF va promova formarea de rețele și schimbul de experiență și bune practici între UE și țările partenere, precum și între țările partenere.

Temeiul juridic: Propunerea Comisiei înlocuiește articolul 235 al Tratatului de instituire a Comunității Europene, folosit anterior, cu articolul 150, având în vedere că ETF rămâne legat îndeaproape de politica UE de educație și formare profesională (EFP). Acest temei juridic asigură o mai mare claritate cu privire la activitatea și funcțiile ETF. Cu toate acestea, educația și formarea profesională nu trebuie să fie înțeleasă în sensul său tradițional, ci în contextul global al unei politici de învățare de-a lungul vieții, care include aspecte cum ar fi probleme ale pieței forței de muncă, incluziune socială și participare civică. În acest sens, articolul 150 asigură un temei juridic suficient pentru activitatea ETF în noua sa competență tematică mai largă.

Domeniul geografic: ETF își menține orientarea geografică spre țările candidate și țările vecine UE prin intermediul Instrumentului de preaderare (IPA) și prin intermediul Instrumentului European de Vecinătate și Parteneriat (ENPI). Totuși, noul regulament oferă ETF și posibilitatea de operare în alte regiuni, în acord cu prioritățile relațiilor externe ale UE și pe baza unei decizii ad hoc , adoptată de consiliul de conducere al ETF la propunerea Comisiei.

Implicațiile bugetare: Prezenta propunere nu introduce activități noi pentru ETF. Obiectivul propunerii este, mai degrabă, de a actualiza și de a preciza funcțiile actuale ale fundației în contextul unor competențe tematice mai vaste și al unui domeniu geografic reînnoit. Nu există implicații bugetare, totuși, noua orientare către sarcini de informare și analiză a strategiilor implică o utilizare intensivă a forței de muncă și necesită investiții importante din partea ETF în ceea ce privește formarea și calificarea personalului.

În ceea ce privește cele două chestiuni rămase în suspensie, poziția Comisiei este următoarea:

Componența consiliului de conducere: Deși regretă că poziția sa inițială în această chestiune nu a fost acceptată de către Consiliu și Parlament (șase reprezentanți ai statelor membre și șase reprezentanți ai Comisiei), Comisia poate să accepte soluția de compromis, respectiv un reprezentant pentru fiecare stat membru, trei reprezentanți ai Comisiei și trei experți fără drept de vot din partea Parlamentului European, precum și trei reprezentanți ai țărilor partenere în calitate de observatori.

Procedura de numire a directorului ETF: Comisia poate să accepte propunerea ca acel candidat selectat de către consiliul de conducere să fie invitat la audierea de către comisia competentă a (comisiile competente ale) Parlamentului European.

4. CONCLUZIE

Poziția comună corespunde obiectivelor propunerii inițiale a Comisiei. Prin urmare, Comisia susține textul. Având în vedere că cei doi colegislatori au ajuns la un acord politic în ceea ce privește poziția comună, procedurile parlamentare pentru cea de-a doua lectură, de aprobare a poziției comune a Consiliului, ar trebui să se încheie relativ rapid.